พบผู้คนใหม่ๆ แสดงความคิดสร้างสรรค์ออกมา ลองสิ่งใหม่ๆ เปลี่ยนแปลงพฤติกรรมที่น่าเบื่อ ค้นพบสถานที่ใหม่ๆ
ใช้เวลาของคุณโดยการทำสิ่งที่มีประโยชน์ต่อผู้อื่น นี่จะช่วยให้คุณได้บปะกับอาสาสมัครคนอื่นๆ ที่มีความสนใจร่วมกับคุณ การอาสาสมัครทำสิ่งที่มีประโยชน์ยังช่วยคุณค้นหาจุดมุ่งหมายและอาจทำให้คุณรู้สึกดีกับตัวเองยิ่งขึ้น  คุณสามารถค้นหางานอาสาสมัครในท้องถิ่นได้ออนไลน์  หากคุณไม่สามารถอาสาสมัครในพื้นที่ตามต้องการได้ ลองพิจารณาเรื่องการตั้งกลุ่มสนทนาที่อุทิศให้กับเรื่องที่สำคัญต่อตัวคุณหรือช่วยงานเขียนในเว็บไซต์องค์กรที่ทำเกี่ยวกับเรื่องนั้นก็ได้ ชมรมหรือสโมสรได้รับความนิยมในหลายพื้นที่ หาสักที่ซึ่งมีหัวข้อตรงกับความสนใจของคุณเพื่อจะได้พบกับคนคอเดียวกัน คุณสามารถคนหาข้อมูลชมรมได้ตามศูนย์เทศบาล โบสถ์ ร้านกาแฟ หรือทางอินเทอร์เน็ต การเข้าร่วมชมรมอ่านหนังสือเป็นวิธีที่ดีมากในการได้พบปะผู้คน แถมยังให้ได้เติมความสุขกับการอ่านเข้ามาในชีวิตด้วย การมีปฏิสัมพันธ์กับผู้คนที่น่าสนใจจะทำให้คุณเพลิดเพลินและมักส่งผลให้คุณรู้สึกสนใจในตนเองขึ้นกว่าเดิม หากคุณพบว่าการได้เจอคนใหม่ๆ เป็นเรื่องยาก ลองเป็นเจ้าภาพจัดงานปาร์ตี้แล้วบอกเพื่อนให้พาแขกมาร่วมด้วยได้ นี่จะสร้างโอกาสขยายกลุ่มวงสังคม และเพื่อนก็อยู่ตรงนั้นเพื่อช่วยให้คุณรู้สึกสะดวกใจขึ้นด้วย คุณอาจลองคิดจัดปาร์ตี้ทานอาหารค่ำที่มีธีมงานประจำหรือร่วมจัดปาร์ตี้กับเพื่อนเผื่อจะสะดวกใจขึ้นในบทบาทที่ต้องเป็นเจ้าภาพงาน งานหัตถกรรมจะทำให้คุณได้สร้างสรรค์อะไรที่น่าสนใจมาร่วมแบ่งปันกับผู้อื่น มันจะเป็นทั้งการฆ่าเวลาให้คุณพร้อมกับเป็นหัวข้อนำมาใช้สนทนา คุณสามารถหาตำราสอนหรือวิโอสาธิตอย่างละเอียดสำหรับงานหัตถกรรมเกือบทั้งหมดได้ตามอินเทอร์เน็ต ไอเดียการสร้างงานหัตถกรรมนั้นเริ่มได้ตั้งแต่พื้นๆ ไปจนถึงงานซับซ้อนและมีหลายระดับตามทักษะฝีมือ นอกเหนือจากทำให้คุณทุ่มเทความสนใจและทำให้ตัวคุณดูน่าสนใจขึ้นแล้ว งานหัตถกรรมยังทำให้อารมณ์ดีขึ้นด้วย การทำสวนเป็นวิธีฆ่าเวลาที่ดีต่อสุขภาพและมีผลต่อการรักษาดูแลบ้านด้วย นอกเหนือจากมันจะเป็นโอกาสให้รู้จักพืชและวิธีการใหม่ๆ แล้ว คุณยังจะได้ประโยชน์จากการมีเวลาอยู่กลางแจ้งเพิ่มขึ้นด้วย คุณสามารถประสานความสนใจในอาหารเข้าไปโดยการปลูกผักและ/หรือผลไม้ที่ไม่เคยลองชิมมาก่อน แบ่งปันประสบการณ์ที่น่าสนใจกับคนอื่นๆ คุณสามารถสร้างบล็อกไว้บอกเล่าการผจญภัยของคุณ แบ่งปันงานสร้างสรรค์ทางศิลปะ หรือถ่ายทอดความคิดมุมมองในสิ่งที่คุณสนใจออกมา คุณสามารถเริ่มเขียนบล็อกได้ฟรีจากอินเทอร์เน็ต สนใจในงานอดิเรกใหม่ๆ หรือพัฒนาทักษะใหม่เพิ่มเติม นอกเหนือจากจะเป็นการเพิ่มความสนใจที่คุณจะได้ร่วมแบ่งปันกับผู้อื่นขึ้นมาอีกอย่างแล้ว คนที่เรียนรู้โน่นนี่ไปชั่วชีวิตมักจะมีความสุขมากกว่าและสุขภาพดีกว่า คุณสามารถค้นหาคลาสเรียนราคาไม่แพงในละแวกบ้านได้จากศูนย์เทศบาล โรงเรียน และในอินเทอร์เน็ต ตัวอย่างคลาสเรียนที่ได้รับความนิยมก็เช่น ภาษาต่างประเทศ เต้นรำ และศิลปะ เรียนทำอาหารแปลกๆ การจัดเตรียมและทานอาหารเมนูใหม่ๆ นั้นเป็นเรื่องตื่นเต้น และการทานอาหารแบบสรรหาของใหม่มาลิ้มลองอามีส่วนเกี่ยวข้องกับการมีวิถีชีวิตที่ดีต่อสุขภาพยิ่งขึ้น ถ้าคุณไม่ได้เชี่ยวชาญด้านการทำอาหาร ไม่ลองตะลุยชิมร้านอาหารทุกร้านแถวบ้านดูล่ะ  อย่ากังวลเรื่องจะไม่ชอบรสชาติอาหาร ถ้าไม่ชอบ อย่างน้อยคุณก็ได้บทเรียนใหม่ให้กับตัวเองและมีเรื่องในการสนทนาเพิ่ม เวลาเรียนรู้อะไรใหม่ ให้ทุ่มกับมันสุดตัว ตอนอยู่ในชั้นเรียนหรือมีงานแสดง อาสาเวลาครูหรือนักแสดงต้องการใครอาสาขึ้นมาบนเวที การได้มีปฏิสัมพันธ์กับคนเหล่านี้โดยตรงจะช่วยให้คุณรู้ตัวในปัจจุบันขณะและเปิดรับสิ่งใหม่ๆ นั้นอย่างเต็มที่ หากคุณขี้อายหรือชอบประหม่าในวงสังคม คุณอาจรู้สึกไม่สะดวกใจในการอาสาต่อหน้าคนอื่นๆ งั้นก็อาจลองรอจนจบคลาสเพื่อถามคำถามหรือขอความช่วยเหลือเป็นการส่วนตัวได้ การคุยกับตัวเองคือบทสนทนาในใจคุณ การคุยกับตัวเองในแง่ลบมีผลทำให้คุณไม่กล้าริเริ่มลองอะไรใหม่ ด้วยมันมีแต่ตอกย้ำว่าคุณต้องล้มเหลวแน่ ถ้าคุณรับฟังมัน ก็คงพบตัวเองอยู่นิ่งเฉยให้สนิมจับ เลี่ยงการทำอะไรใหม่ๆ น่าตื่นเต้นไปตลอด จงท้าทายการคิดแบบนั้นโดยการเลือกการผจญภัยใหม่ๆ โดยไม่สนความกังขาของตนเอง  เวลาที่คุณสังเกตว่าตนเริ่มมีการคุยกับตัวเองในแง่ลบอีกแล้ว ถามตัวเองเลยว่า "คิดแบบนี้แล้วมันจะช่วยให้รู้สึกดีขึ้นหรือทำตามเป้าหมายได้สำเร็จเหรอไง" ถ้าคำตอบคือไม่ ให้เปลี่ยนมุมมองบทสนทนาในใจไปอยู่ที่ประโยชน์ที่อาจได้รับจากการได้ทำอะไรใหม่ ความกลัวการถูกคนอื่นตัดสินนั้นทรงพลังมาก แต่ความจริงก็คือยังไงคุณก็โดนคนอื่นตัดสินอยู่ดีแหละ การถูกตัดสินในฐานะเป็นคนที่ชอบลองอะไรที่ตื่นเต้นท้าทายแล้วล้มเหลวก็ยังดีกว่าถูกตัดสินว่าเป็นคนที่ไม่เคยลองทำอะไรน่าสนใจเอาเสียเลย ภาพลักษณ์ส่วนตัวของคุณเป็นจุดที่ดีในการเริ่มเปลี่ยนให้ดูท้าทายขึ้น ทดลองหลายสไตล์ที่แตกต่างกัน ถ้าแบบไหนออกมาแย่ดูไม่เวิร์คกับตัวคุณ ก็รีบเปลี่ยนซะ ความน่าเบื่ออาจเป็นผลมาจากการรู้สึกไม่อาจควบคุมสิ่งต่างๆ รอบข้างได้ บางทีคุณอาจกำลังนั่งรอให้ห้องนั่งรอหรือในแถว ก็อาจควบคุมสถานการณ์โดยการเตรียมปริศนาหรือเกมมือถือติดไปเล่นได้ แทนที่จะเพ่งความสนใจไปที่สิ่งรอบข้าง ก็มาจดจ่ออยู่กับกิจกรรมที่คุณชื่นชอบ ลองดาวน์โหลดเกมลงในโทรศัพท์มือถือ หรือพกหนังสือติดตัวไปทุกที่ สำรวจโลกเพื่อค้นพบวัฒนธรรมหรือสถานที่ใหม่ๆ การเดินทางไม่เพียงเป็นแค่การฆ่าเวลาได้ดี นักเดินทางยังรายงานว่ารู้สึกสุขภาพดีขึ้น มีความสุขมากขึ้น และทนผู้อื่นได้มากขึ้นอีกด้วย ออกไปท่องเที่ยวกับเพื่อนฝูง คนในครอบครัว หรือร่วมทัวร์เพื่อเพิ่มปฏิสัมพันธ์ทางสังคมในระหว่างท่องเที่ยว หากคนอื่นไปร่วมกับคุณไม่ได้ ลองออกไปตะลุยเดี่ยวเลย การท่องเที่ยวโดยลำพังจะทำให้ได้การเดินทางที่ได้ไตร่ตรองกับชีวิตและผ่อนคลายยิ่งขึ้น มีคนมากมายที่สนใจในการท่องเที่ยว ดังนั้นลองสร้างบันทึกความทรงจำจากการท่องเที่ยวอาจจะทำให้คุณมีหัวข้อเรื่องในการทำให้วงสนทนาที่น่าเบื่อมีสีสันขึ้น กลายเป็นผู้เชี่ยวชาญในสถานที่ท่องเที่ยวแถวบ้านและพาเพื่อนหรือครอบครัวไปตระเวณชม แผนนี้จะประหยัดเงินได้มากกว่าการท่องเที่ยว แต่คุณยังได้พบความเพลิดเพลินของการได้พบสถานที่ใหม่ๆ หาข้อมูลสถานที่น่าสนใจในท้องถิ่นทางอินเทอร์เน็ตก่อนจะแวะไปเยี่ยมชม พร้อมชวนเพื่อนไปร่วมค้นหากับคุณ  คุณอาจสนุกไปกับการเขียนบทวิจารณ์สถานที่ต่างๆ ที่ได้ไปเยี่ยมชมลงในอินเทอร์เน็ต คุณอาจได้ประหลาดใจกับสิ่งต่างๆ ที่พลาดไปในระหว่างการเดินทางตามปกติของตน การเดินเปิดโอกาสให้คุณได้มีปฏิสัมพัทธ์กับสิ่งแวดล้อมในรูปแบบใหม่ คุณอาจพบว่าการได้มีเวลาอยู่ข้างนอกเพิ่มขึ้นนั้นมันช่วยส่งผลดีต่อทั้งสุขภาพจิตและสุขภาพกาย เพื่อให้มีอะไรน่าสนใจไปเรื่อยๆ ในระหว่างการเดิน ให้ลองถ่ายภาพสิ่งที่คุณเดินไปเจอ มันจะเป็นการบังคับคุณให้เดินช้าลงและมีเวลาในการไตร่ตรองครุ่นคิด ถ้าการเดินเล่นไม่ตื่นเต้นเร้าใจพอ การเดินไกลอาจเป็นสิ่งที่คุณกำลังมองหา การเดินไกลเป็นการท้าทายร่างกาย และเป็นโอกาสอันดีสำหรับการค้นพบสถานที่ใหม่ๆ คุณสามารถค้นหาเส้นทางเดินสำรวจทั้งแผนที่และข้อมูลตามอินเทอร์เน็ต  ถ้าคุณเป็นมือใหม่หัดเดินไกล ให้เริ่มจากเส้นทางสำรวจง่ายๆ การประเมินความยากลำบากของเส้นทางเดินให้สูงไว้ก่อนและประเมินความสามารถของเราให้ต่ำไว้ก่อนคือทางที่ดีที่สุดจนกระทั่งคุณมีความเจนจัดพอ  เดินทางไกลร่วมกับเพื่อนเพื่อสร้างโอกาสในการผูกมิตรให้สนิทยิ่งขึ้นและยังปลอดภัยด้วย
อาสาสมัครทำสิ่งที่เป็นประโยชน์. เข้าร่วมชมรมในละแวกบ้าน. จัดปาร์ตี้. เริ่มทำงานหัตถกรรม. ทำสวนเพื่อสร้างสวนที่ดูน่าสนใจไว้อวดคนอื่นๆ. เริ่มทำบล็อก. เข้าคลาส. เพิ่มความตื่นเต้นในการทานอาหาร. เป็นผู้ชมอาสา. ท้าทายการคุยกับตัวเองในแง่ลบ. อย่ากลัวที่จะถูกตัดสิน. เป็นคนควบคุมสถานการณ์ของตนเอง. ท่องเที่ยวไปกับเพื่อนหรือตะลุยเดี่ยว. ไปชมสถานที่ท่องเที่ยวในละแวกบ้าน. เดินแทนที่จะขับรถ. เดินระยะไกลเพื่อท้าทายตัวเอง.
https://www.wikihow.com/Avoid-a-Boring-Life https://www.wikihow.com/Avoid-a-Boring-Life https://www.wikihow.com/Avoid-a-Boring-Life https://www.wikihow.com/Avoid-a-Boring-Life https://www.wikihow.com/Avoid-a-Boring-Life
Meeting New People Expressing your Creativity Trying New Things Changing Boring Habits Exploring New places